•Kyushu jangara ramen????
ราเมงต้นตำรับของคิวชู ราคาขายมี2ขนาด ชามเล็ก150.-, ชามใหญ่ 180 
เป็นราเมงที่ทางร้านแนะนำที่สุด โดยน้ำ.ุปใช้กระดูกหมูและกระดูกไก่ เคี่ยวนานจนได้น้ำซุปที่กลมกล่อม เท่าที่ทานชอบเส้นร้านนี้ที่จะแข็งนิดๆ เส้นยาวดีทีเดียว แต่น้ำซุปที่ทางร้านว่าเด็ดกลับรู้สึกว่ารสชาติไม่ได้เด็ดอย่างที่กล่าวไว้ ออกจะจืดเสียด้วยซ้ำ 
ข้อติสุดๆคือเครื่อง ซึ่งคือหมูชาชู ชิ้นบางและเล็กมากๆ เหมือนทานหมูกรอบหั่นบาง และจำนวน1ชิ้นเท่านั้น (สั่งชามเล็ก- ซึ่งจำนวนน้อย ถ้าเทียบกับชามใหญ่ แนะนำชามใหญ่ไปเลยค่ะ)

•Black jangara ramen????????
ว่ากันว่าคนชอบทานรสเข้มข้นหอมกลิ่นกระเทียมต้องชามนี้ ราคาขายชามเล็ก170.-, ชามใหญ่ 200
เราเลือกสั่งชามเล็กอีกเช่นกัน เพื่อจะได้ทานอาหารได้หลายอย่าง น้ำซุปชามนี้เป็นซุปกระดูกหมูเช่นกัน ใส่กระเทียมเคี่ยวไปด้วยกัน ส่วนตัวชอบรสชาติน้ำซุปชามนี้มากกว่า ค่อนข้างมีเอกลักษณ์เฉพาะตนมากขึ้นหน่อย ส่วนเครื่องซึ่งคือหมู จะใช้หมูตุ๋น หั่นเป็นสี่เหลี่ยมเต๋า ใส่มาดูเยอะกว่าราเมงชามเเรก

•Hiyashi ramen 190.-????
ราเมงเย็นเเห้ง มีขนาดเดียวนะค่ะ ชามใหญ่พอควร เครื่องเต็ม แปลกดีค่ะชามนี้ ใส่ทั้ง หมู/ไข่/ต้นหอม/ผัก/มะเขือเทศ/สาหร่าย 
ทานเสร็จมีตัวหนังสือขอบคุณอยู่ก้นชาม เหมือน้ป็นกำลังใจสำหรับคนทานน้อย ให้ทานให้หมดนะ^^ 

•ไข่ออกเซ็น30.-
ใช้ได้นะค่ะ เหมือนไข่มะตูม แนะนำให้สั่งหากทานราเมงน้ำ ไม่งั้นจะเหมือนว่าทานแต่เส้น เหมือนทางมังสวิรัติประมาณนั้น

•หมูตุ๋น 75.-
ลังเลทีแรกว่าจะสั่งหมูชาชูหรือหมูตุ๋น แต่เห็นไขมันหมูแทรกจากรูปเพื่อนๆวงใน เราเลยสั่งเป็นหมูตุ๋น ซึ่งเลือกถูกจริงๆค่ะ เพราะคุ้มกว่าในแง่รสชาติ และขนาดของชิ้นหมู กระดูกหมูอ่อนตุ๋นจนนุ่มรสดีทีเดียว เอามาทานกับราเมงน้ำ2ชามแรกอีกเช่นกัน เลยค่อนข้างลงตัว

สรุป: ข้อติที่สุดคือเครื่องน้อยเกิน โดยเฉพาะราเมงKyushu jangara -คนชอบทานเนื้อๆหน่อยอาจไม่โปรด เพราะมันไม่ลงตัวจริงๆ 
ทำให้ต้องสั่งToppingเพิ่มด้านล่างเมนู ถึงจะทานลงตัว ซึ่งจากราคาที่ตอนแรกเหมือนจะดี ก็ต้องเพิ่มขึ้นๆๆ ราคาเลยค่อนข้างสูง เกือบจะ300บาท ถึงจะอร่อยลงตัว

-บริการธรรมดา พนักงานไม่ค่อยกระตือรือร้น